**POGODBA**

**za revizijo računovodskih izkazov in pregled letnega poročila AJPES za obdobje treh let**

ki jo skleneta

**NAROČNIK:** Agencija Republike Slovenije za javnopravne evidence in storitve, Tržaška cesta 16, 1000 Ljubljana, ki jo zastopa mag. Mojca Kunšek, direktorica, DŠ: SI14717468 MŠ: 1732803000

ter

**IZVAJALEC:** .............................................................................................................,

ki ga zastopa: .....................................................................................

identifikacijska številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

**UVODNE DOLOČBE**

1. člen

Pogodbeni stranki ugotavljata, da:

* je naročnik izvedel postopek oddaje javnega naročila št. 430-89/2019 po postopku oddaje naročila male vrednosti, v skladu s 47. členom Zakona o javnem naročanju (Ur. l. RS, št. 91/15 in 14/18; v nadaljevanju: ZJN-3), objavljenem na Portalu javnih naročil dne \_\_\_\_\_\_\_\_, pod št. objave JN\_\_\_\_\_\_\_ \_\_\_\_\_\_\_, z namenom sklenitve pogodbe za »Revizijo računovodskih izkazov in pregled letnega poročila AJPES za obdobje treh let«,
* je naročnik izbral izvajalca na podlagi ekonomsko najugodnejše ponudbe, na podlagi pogojev, opredeljenih v razpisni dokumentaciji naročnika, št. 430-89/2019, in sicer za obdobje od dneva sklenitve pogodbe do izpolnitve vseh pogodbenih obveznosti.

Pogodba je sklenjena in prične veljati z dnem, ko jo podpišeta obe pogodbeni stranki in ko izvajalec naročniku predloži finančno zavarovanje za zavarovanje dobre izvedbe pogodbenih obveznosti ter preneha veljati z dnem izpolnitve vseh pogodbenih obveznosti.

**PREDMET POGODBE**

1. člen

Predmet pogodbe je izvedba storitev revidiranja računovodskih izkazov za leto 2019, 2020 in 2021, pod pogoji, določenimi v tej pogodbi.

1. člen

Izvajalec se obvezuje predmet te pogodbe opraviti v skladu s pravili o revidiranju in v skladu z vso veljavno zakonodajo, ki se nanaša na izvedbo predmeta te pogodbe.

Naročnik se obvezuje, da bo za potrebe izvedbe predmeta te pogodbe izvedel oziroma izvajalcu omogočil naslednja dejanja:

* do začetka zaključne revizije zaključil poslovne knjige, izdelal računovodske izkaze, ustrezne priloge in letno poročilo ter ga predložil izvajalcu,
* zagotovil ustrezne delovne razmere in določil osebe, ki bodo sodelovale z izvajalcem,
* izvajalcu oz. revizijski skupini zagotovil neomejen dostop do vseh evidenc, dokumentacije in drugih informacij, potrebnih v zvezi z izvedbo predmeta pogodbe.

1. člen

Predvidena sestava revizijske delovne skupine z navedbo strokovne usposobljenosti članov, podatki o skupnem načrtovanem času, potrebnem za revidiranje po posameznih članih revizijske delovne skupine glede na njihovo strokovno usposobljenost ter okvirna cena storitev revidiranja, razčlenjena na ceno storitev posameznih članov delovne skupine glede na njihovo strokovno usposobljenost je del okvirnega načrta revidiranja, ki je bil predložen k ponudbi izvajalca in je kot priloga sestavni del te pogodbe.

**POGODBENA VREDNOST IN CENA**

1. člen

Cena za revizijo računovodskih izkazov za leto 2019 je \_\_\_\_\_\_\_\_\_ brez DDV (\_\_\_\_\_\_z DDV).

Cena za revizijo računovodskih izkazov za leto 2020 je \_\_\_\_\_\_\_\_\_ brez DDV (\_\_\_\_\_\_z DDV).

Cena za revizijo računovodskih izkazov za leto 2021 je \_\_\_\_\_\_\_\_\_ brez DDV (\_\_\_\_\_\_z DDV).

Maksimalna vrednost te pogodbe brez DDV je \_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_z DDV).

Pogodbena vrednost je fiksna ves čas veljavnosti te pogodbe in predstavlja maksimalni strošek izvajalca za izvedbo predmeta te pogodbe.

Cene storitev na enoto (posameznih članov revizijske delovne skupine), navedene v ponudbenem predračunu, so v času veljavnosti te pogodbe fiksne in se ne spreminjajo pod nobenim pogojem.

V cenah storitev na enoto, navedenih v posameznih postavkah ponudbenega predračuna, so upoštevani vsi materialni in nematerialni stroški, ki bodo potrebni za kvalitetno in pravočasno izvedbo predmeta pogodbe, vključno s stroški dela, stroški prevoza in vsemi ostalimi stroški, ob upoštevanju vse veljavne zakonodaje, ki se nanaša na predmet te pogodbe.

Cene storitev, katerih izvedba je predmet te pogodbe, so oblikovane na osnovi ocenjene porabe časa revizijske delovne skupine, vključene v revidiranje računovodskih izkazov pri naročniku in so v sorazmerju s stopnjo odgovornosti posameznih članov revizijske delovne skupine, njihovo strokovno usposobljenostjo in izkušnjami.

1. člen

Pri izstavitvi končnega računa za posamezno leto, mora izvajalec narediti obračun dejansko opravljenih ur po članih revizijske delovne skupine, vključenih v revidiranje računovodskih izkazov pri naročniku v posameznem letu, pri čemer cena, navedena v končnem računu, ne sme biti višja od cene, ki je navedena v ponudbenem predračunu.

**PODIZVAJALCI**

1. člen

**/se upošteva v primeru, da izvajalec nastopa s podizvajalcem/**

Izvajalec v okviru te pogodbe nastopa skupaj z naslednjimi podizvajalci:

|  |  |
| --- | --- |
| Naziv podizvajalca |  |
| Polni naslov |  |
| Podizvajalec zahteva neposredno plačilo | DA / NE |
| Vsi zakoniti zastopniki podizvajalca |  |
| Matična številka podizvajalca |  |
| Davčna številka podizvajalca |  |
| Transakcijski račun podizvajalca |  |
| Del javnega naročila, ki se oddaja v podizvajanje (vrsta/opis del) |  |
|  |
| Količina/Delež (%) v podizvajanju |  |
| Vrednost del |  |
| Kraj izvedbe |  |
| Rok izvedbe |  |

Izvajalec, ki izvaja javno naročilo z enim ali več podizvajalci, mora v celoti upoštevati obveznosti iz 94. člena ZJN-3 in zahteve iz razpisne dokumentacije št. 430-89/2019-3 ter za vse navedene podizvajalce predložiti izpolnjene, podpisane in žigosane zahtevane obrazce iz razpisne dokumentacije št. 430-89/219-3.

Podizvajalec mora izpolnjevati vse pogoje in zahteve naročnika v zvezi s podizvajalci, ki so navedeni v razpisni dokumentaciji št. 430-89/2019-3 ter izpolniti vse navedene priloge, ki se nanašajo na izpolnjevanje pogojev podizvajalcev.

Izvajalec v razmerju do naročnika v celoti odgovarja za dobro izvedbo pogodbenih obveznosti, ne glede na število podizvajalcev.

Izvajalec mora med izvajanjem pogodbe naročnika obvestiti o morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti, in sicer najkasneje v petih (5) dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje drugega odstavka 94. člena ZJN-3.

Naročnik mora, v skladu s četrtim odstavkom 94. člena ZJN-3, zavrniti vsakega podizvajalca, če zanj obstajajo razlogi za izključitev razpisne dokumentacije št. 430-89/2019-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje storitev in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila št. 430-89/2019-3. Naročnik mora o morebitni zavrnitvi novega podizvajalca obvestiti izvajalca najpozneje v desetih (10) dneh od prejema predloga.

**/se upošteva v primeru, da izvajalec nastopa s podizvajalcem, ki ne zahteva neposrednega plačila/**

Kadar izvajalec nastopa s podizvajalcem, ki ne zahteva neposrednega plačila, bo naročnik od izvajalca zahteval, da mu najpozneje v 60 (šestdesetih) dneh od plačila končnega računa pošlje svojo pisno izjavo in pisno izjavo podizvajalca, da je podizvajalec prejel plačilo za opravljene storitve, ki so neposredno povezane s predmetom te pogodbe.

**/se upošteva v primeru, da izvajalec nastopa s podizvajalcem, ki zahteva neposredno plačilo/**

Kadar izvajalec izvaja javno naročilo s podizvajalcem, ki zahteva neposredno plačilo, mora v skladu s 94. členom ZJN-3:

* pooblastiti naročnika, da na podlagi potrjenega računa s strani izvajalca neposredno plačuje podizvajalcu,
* predložiti soglasje podizvajalca, na podlagi katerega naročnik namesto izvajalca poravna podizvajalčevo terjatev do izvajalca,
* svojemu računu priložiti račun podizvajalca, ki ga je predhodno potrdil.

Naročnik bo potrjene račune podizvajalcev poravnal neposredno podizvajalcem na način in v roku, kot je dogovorjeno za plačilo izvajalcu.

**ALI**

**/se upošteva v primeru, da izvajalec ne nastopa s podizvajalcem/**

Izvajalec ob predložitvi ponudbe in ob sklenitvi te pogodbe nima prijavljenih podizvajalcev za izvedbo predmeta te pogodbe.

V kolikor bo izvajalec za izvedbo predmeta te pogodbe, naknadno vključil ali zamenjal podizvajalca, bo moral upoštevati določila 94. člena ZJN-3. Vključeni oz. zamenjani podizvajalec bo moral izpolnjevati vse pogoje in ostale zahteve naročnika v zvezi s podizvajalci, ki so bili navedeni v razpisni dokumentaciji št. 430-89/2019-3, na podlagi katere je bila sklenjena ta pogodba.

Naročnik mora v skladu s četrtim odstavkom 94. člena ZJN-3 zavrniti vsakega podizvajalca, če zanj obstajajo razlogi za izključitev v skladu z 1., 2., 4. in 6. odstavkom 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje storitev in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila št. 430-89/2019-3. Naročnik mora o morebitni zavrnitvi novega podizvajalca obvestiti izvajalca najpozneje v desetih (10) dneh od prejema predloga.

Izvajalec v razmerju do naročnika v celoti odgovarja za dobro izvedbo pogodbenih obveznosti, ne glede na število podizvajalcev.

**REVIZIJSKA SKUPINA**

1. člen

Storitve, katerih izvedba je predmet te pogodbe, bo izvedla predvidena revizijska skupina, ki jo je izvajalec navedel v okvirnem načrtu revizije in v svoji ponudbi št. \_\_\_\_\_\_\_\_\_ z dne \_\_\_\_\_\_\_\_\_, ki sta kot prilogi sestavni del te pogodbe ter v okvirnem obsegu storitev posameznih članov revizijske delovne skupine pri naročniku, kot je navedeno v ponudbenem predračunu.

Izvajalec zagotavlja, da:

* bodo ključni revizijski partner ali ključni revizijski partnerji, ki podpišejo revizorjevo poročilo o računovodskih izkazih, in pooblaščeni revizorji, ki bodo sodelovali pri revidiranju, udeleženi pri revidiranju skupno z najmanj 15 odstotki delovnega časa, porabljenega za vsak revizijski posel,
* bo skupno število delovnih ur osebja z manj kot dvema letoma delovnih izkušenj pri revidiranju v revizijski skupini največ 25 odstotkov delovnega časa.

**IZVEDBA PREDMETA POGODBE IN POGODBENA KAZEN**

1. člen

Rok za izvedbo predhodne revizije za leto 2019 je 29.11.2019. Rok za izvedbo zaključne revizije in izročitev predmeta javnega naročila (predaja poročila neodvisnega revizorja naročniku) za leto 2019 je 26. 2. 2020.

Rok za izvedbo predhodne revizije za leto 2020 je 30.11.2020. Rok za izvedbo zaključne revizije in izročitev predmeta javnega naročila (predaja poročila neodvisnega revizorja naročniku) za leto 2020 je 23. 2. 2021.

Rok za izdelavo predhodne revizije za leto 2021 je 30.11.2021. Rok za izvedbo zaključne revizije in izročitev predmeta javnega naročila (predaja poročila neodvisnega revizorja naročniku) za leto 2021 je 24. 2. 2022.

Naročnik lahko izvajalcu izjemoma podaljša rok za izdelavo predhodne revizije na podlagi priporočenega obrazloženega pisnega zaprosila izvajalca, vendar za največ deset (10) delovnih dni.

1. člen

Izvajalec se obvezuje po opravljenem revidiranju, naročniku predati 2 (dva) pisna izvoda poročila neodvisnega revizorja.

Ponudnik ob zaključku revizije za vodstvo AJPES izdela tudi poročilo o opravljeni reviziji (pismo poslovodstvu) in ga preda hkrati s poročilom neodvisnega revizorja. Revizorjevo poročilo sestavi in podpiše ključni revizijski partner.

Prevzem zgoraj navedenih poročil in mnenj se opravi s pisno potrditvijo prejema.

1. člen

V primeru, da izvajalec zamudi rok za izvedbo predhodne revizije in rok za izvedbo in izročitev predmeta pogodbe v celoti po svoji krivdi, ima naročnik pravico zahtevati pogodbeno kazen, ki znaša en odstotek (1 %) skupne pogodbene vrednosti brez DDV za vsak dan zamude, vendar ne več kot deset odstotkov (10 %) skupne pogodbene vrednosti brez DDV. Naročnik za pogodbeno kazen izvajalcu izstavi račun, z zapadlostjo osem (8) dni po izstavitvi računa.

V kolikor pogodbena kazen preseže deset odstotkov (10 %) skupne pogodbene vrednosti brez DDV, lahko naročnik unovči finančno zavarovanje za zavarovanje dobre izvedbe pogodbenih obveznosti in od te pogodbe odstopi, brez obveznosti do izvajalca.

Če naročniku zaradi zamude nastane škoda, ki je večja od skupne pogodbene kazni, ima naročnik pravico zahtevati od izvajalca razliko do polne odškodnine za vso škodo, nastalo zaradi zamude oziroma slabo ali nestrokovno izvedenih storitev.

Naročnik in izvajalec soglašata, da pravica zaračunati pogodbeno kazen ni pogojena z nastankom škode pri naročniku. Za povračilo tako nastale škode bo naročnik unovčil finančno zavarovanje iz 15. člena te pogodbe, neodvisno od uveljavljanja pogodbene kazni.

**PLAČILO**

1. člen

Izvajalec bo naročniku račun za opravljene pogodbene storitve za posamezno leto, izstavil na naslednji način:

* prvi račun, takoj oziroma najkasneje v petih (5) dneh po opravljeni predhodni reviziji in sicer v višini 40 % pogodbene vrednosti, ki je navedena v ponudbenem predračunu izvajalca,
* drugi (končni) račun, takoj oziroma najkasneje v petih (5) dneh po predaji poročila neodvisnega revizorja naročniku ter opravljenem obračunu dejansko opravljenih ur po članih revizijske skupine za posamezno poslovno leto, in sicer v višini razlike med že obračunanimi storitvami iz prejšnje alineje tega člena in zneskom, navedenim v obračunu dejansko opravljenih ur celotne revizijske delovne skupine, pri čemer cena, navedena v obračunu dejansko opravljenih ur celotne revizijske delovne skupine, ne sme biti višja od pogodbene vrednosti iz 5. člena te pogodbe.

Naročnik ima pravico obrazloženo zavrniti nepravilni račun v roku osmih (8) koledarskih dni od prejema, izvajalec pa je dolžan v tem primeru izstaviti nov, pravilen račun v roku petih (5) delovnih dni od zavrnitve, v katerem bo izkazana pravilna vrednost opravljenih storitev.

Rok plačila znaša trideset (30) dni, šteto od dneva pravilne izstavitve računa, na transakcijski račun izvajalca št. \_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_.

V primeru zamude s plačilom je izvajalec upravičen zaračunati naročniku zakonite zamudne obresti.

Davek na dodano vrednost (DDV) se obračuna ob izstavitvi računa v skladu z vsakokratno veljavno zakonodajo v Republiki Sloveniji.

**FINANČNO ZAVAROVANJE**

1. člen

Izvajalec se obvezuje, da bo naročniku predložil finančno zavarovanje za dobro izvedbo pogodbenih obveznosti najkasneje v roku 10 dni od podpisa pogodbe, in sicer v višini 8 odstotkov od pogodbene cene za izvedbo predmeta tega javnega naročila.

Predložitev finančnega zavarovanja za zavarovanje dobre izvedbe pogodbenih obveznosti iz prejšnjega odstavka tega člena je pogoj za veljavnost te pogodbe. V kolikor izvajalec ob sklenitvi te pogodbe, naročniku ne predloži finančnega zavarovanja za zavarovanje dobre izvedbe pogodbenih obveznosti, v višini in z veljavnostjo iz prejšnjega odstavka tega člena, se šteje, da ta pogodba nikoli ni bila sklenjena, naročnik pa bo Državni revizijski komisiji predlagal, da uvede postopek o prekršku iz 112. člena ZJN-3.

1. člen

V kolikor izvajalec ne izpolnjuje svojih pogodbenih obveznosti, lahko naročnik unovči finančno zavarovanje za zavarovanje dobre izvedbe pogodbenih obveznosti in od pogodbe odstopi, brez kakršnekoli obveznosti do izvajalca. Naročnik bo pred unovčitvijo finančnega zavarovanja za zavarovanje dobre izvedbe pogodbenih obveznosti izvajalca pisno pozval k izpolnjevanju pogodbenih obveznosti in mu določil rok za izpolnitev.

1. člen

Unovčenje finančnega zavarovanja ne odvezuje izvajalca od njegove obveznosti, povrniti naročniku škodo v višini zneska razlike med višino dejanske škode, ki jo je naročnik zaradi neizpolnjevanja pogodbenih obveznosti izvajalca utrpel in zneskom iz unovčenega finančnega zavarovanja.

1. člen

Izvajalec odgovarja naročniku za škodo, ki jo povzroči s kršitvijo pravil o revidiranju, določenih z zakonom, ki ureja revidiranje.

V skladu s določbami zakona, ki ureja revidiranje, ima izvajalec zavarovano svojo odgovornost za škodo, ki jo lahko povzroči naročniku s kršitvijo pogodbe o revidiranju oziroma pravil revidiranja.

Izvajalec odgovarja za revizorjevo poročilo o računovodskih izkazih, katerega izdelava je predmet te pogodbe, v skladu z določbami zakona, ki ureja revidiranje.

**PREDSTAVNIKI POGODBENIH STRANK**

1. člen

Predstavnik naročnika, ki ureja izvajanje te pogodbe je: \_\_\_\_\_\_\_\_\_\_\_\_\_\_\_\_, tel št.\_\_\_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_\_\_\_\_\_ (posamezni naročnik bo navedel predstavnika).

Predstavnik izvajalca, ki ureja izvajanje te pogodbe je: \_\_\_\_\_\_\_\_\_\_\_\_\_\_\_\_, tel št.\_\_\_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_\_\_\_\_\_.

Morebitne spremembe predstavnikov pogodbenih strank si morata pogodbeni stranki sporočiti pisno, v roku treh (3) dni po nastanku spremembe.

**VAROVANJE POSLOVNE SKRIVNOSTI IN OSEBNIH PODATKOV**

1. člen

Izvajalec mora kot poslovno skrivnost varovati vsebino te pogodbe kot tudi dokumentacijo, ki je njen sestavni del oziroma se nanaša na to pogodbo in njeno izvajanje ter vse podatke, dejstva in okoliščine, za katere je izvedel pri opravljanju storitev, ki so predmet te pogodbe, razen podatkov, ki po veljavnih predpisih štejejo za javne.

Izvajalec je dolžan ravnati po prvem odstavku tega člena tako v času veljavnosti te pogodbe kot tudi po izročitvi predmeta pogodbe v celoti.

Dolžnost varovanja poslovne skrivnosti ne velja v primerih, ki jih določa zakon, ki ureja revidiranje.

1. člen

V skladu z Uredbo (EU) 2016/679 Evropskega Parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov (Splošna uredba o varstvu podatkov, v nadaljnjem besedilu: Uredba GDPR) in predpisi, ki urejajo varstvo osebnih podatkov, pogodbeni stranki soglašata, da osebnih podatkov ne bosta uporabljali v nasprotju z določili Uredbe GDPR in predpisi, ki urejajo varstvo osebnih podatkov.

Pogodbeni stranki bosta zagotavljali pogoje in ukrepe za varstvo osebnih podatkov in preprečevali zlorabe v smislu določil Uredbe GDPR in predpisov, ki urejajo varstvo osebnih podatkov.

**SESTAVNI DELI POGODBE**

1. člen

Pogodbeni stranki ugotavljata, da so sestavni deli te pogodbe:

* ponudba izvajalca št. \_\_\_\_\_\_\_\_ z dne\_\_\_\_\_\_\_,
* ponudbeni predračun izvajalca št. \_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_,
* okvirni načrt revizije z dne \_\_\_\_\_\_\_\_\_\_\_\_\_\_\_\_\_\_\_\_
* razpisna dokumentacija št. 430-89/2019 z dne \_\_\_\_\_\_\_\_\_\_\_\_\_.

V primeru, če si vsebina zgoraj navedenih dokumentov nasprotuje in če volja pogodbenih strank ni jasno izražena, za razlago volje obeh pogodbenih strank najprej veljajo določila te pogodbe, nato razpisna dokumentacija št. 430-89/2019-3, na podlagi katere je izvajalec podal svojo ponudbo in sklenil pogodbo z naročnikom, nato pa dokumenti v vrstnem redu, kot si sledijo v tem členu.

**ODSTOP OD POGODBE**

1. člen

Naročnik lahko, s pisnim obvestilom izvajalcu, odstopi od pogodbe, brez obveznosti do izvajalca, če izvajalec:

* ne upošteva vseh zahtev naročnika in to kljub opozorilu ne izpolni,
* poviša cene v času veljavnosti pogodbe,
* ne izvaja predmeta te pogodbe v skladu s pravili o revidiranju in v skladu z vso veljavno zakonodajo, ki se nanaša na izvedbo predmeta te pogodbe,
* ne izpolnjuje pogodbenih obveznosti v dogovorjenih rokih.

V teh primerih lahko naročnik takoj unovči finančno zavarovanje za zavarovanje dobro izvedbo pogodbenih obveznosti.

Naročnik bo pred unovčitvijo finančnega zavarovanja za zavarovanje dobre izvedbe pogodbenih obveznosti in odstopom od pogodbe, izvajalca pisno pozval k izpolnjevanju obveznosti in mu določil rok za izpolnitev.

Med veljavnostjo pogodbe lahko naročnik, ne glede na določbe zakona, ki ureja obligacijska razmerja, odstopi od pogodbe tudi v primerih iz 96. člena ZJN-3.

**PROTIKORUPCIJSKA KLAVZULA**

1. člen

V primeru, da se ugotovi, da je pri izvedbi javnega naročila, na podlagi katerega je sklenjena ta pogodba ali pri izvajanju te pogodbe kdo v imenu ali na račun izvajalca, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, organa, posredniku organa ali organizacije iz javnega sektorja, izvajalcu ali njegovemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. člen

Izvajalec se obvezuje, da bo kadarkoli v času veljavnosti te pogodbe, v skladu s šestim odstavkom 91. člena ZJN-3, v roku osmih (8) dni od prejema poziva (velja tudi za vse podizvajalce, s katerimi izvajalec izvaja predmet pogodbe), naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komandistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

**RAZVEZNI POGOJ**

1. člen

Ta pogodba je sklenjena pod razveznim pogojem, ki se uresniči, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca ali njegovega podizvajalca ali če je naročnik seznanjen, da je pristojni državni organ pri izvajalcu ali njegovem podizvajalcu, v času izvajanja pogodbe, ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj 6 (šest) mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 (tridesetih) dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 30 (tridesetih) dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je ta pogodba razvezana 30. (trideseti) dan od seznanitve s kršitvijo.

**OSTALE DOLOČBE**

1. člen

Pogodba je sklenjena ter prične veljati, ko jo podpišeta obe pogodbeni stranki pod pogojem, da izvajalec najkasneje v roku 10 dni od sklenitve pogodbe, naročniku predloži finančno zavarovanje za zavarovanje dobre izvedbe pogodbenih obveznosti, v višini in z veljavnostjo iz prvega odstavka 15. člena te pogodbe ter ob upoštevanju razveznega pogoja iz 26. člena te pogodbe.

Pogodbeni stranki se obvezujeta, da bosta uredili vse, kar je potrebno za izvršitev te pogodbe in da bosta ravnali kot dobra gospodarstvenika. Za urejanje razmerij, ki niso urejena s to pogodbo se uporabljajo določila Obligacijskega zakonika.

Pogodbeni stranki se dogovorita, da bosta vse morebitne spore iz te pogodbe reševali sporazumno, če to ne bo mogoče, pa pred stvarno pristojnim sodiščem v Ljubljani.

Ta pogodba v celoti zavezuje tudi morebitne vsakokratne pravne naslednike vsake od pogodbenih strank, kar velja zlasti tudi v primeru organizacijsko – statusnih ter lastninskih sprememb.

1. člen

Če katerokoli od določil te pogodbe je ali postane neveljavno, to ne vpliva na ostala določila te pogodbe. Neveljavno določilo se nadomesti z veljavnim, ki mora čim bolj ustrezati namenu, ki sta ga pogodbeni stranki želeli doseči z neveljavnim določilom.

1. člen

Vse morebitne spremembe ali dopolnitve te pogodbe se lahko sklenejo samo v obliki pisnega aneksa k pogodbi.

Pogodba je sestavljena v treh (3) enakih izvodih, od katerih prejme naročnik dva (2) in izvajalec pa en (1) izvod.

\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_ Ljubljana, dne \_\_\_\_\_\_\_\_\_\_

**IZVAJALEC: NAROČNIK:**